妥拉節

妥拉節係猶太人慶祝西姆哈斯《妥拉》節，又叫做“轉經節”或者歡慶聖法節，呢日喺住棚節最後一日，即係提斯利月第22或者24日。以西曆計2006年嘅妥拉節就喺10月15號。

學習妥拉周期 
猶太人為咗保証可以喺一年之內讀完全本《妥拉》，於是佢哋就根據猶太教曆，將《妥拉》分成一個個段落，然後根據呢個編排每日誦讀，用一年就可以讀晒本《妥拉》。

而西姆哈斯《妥拉》節就係啱啱讀完《妥拉》最後一部份申命記嘅日子。

不過為咗表示對學《妥拉》嘅熱忱，喺讀完申命記之後，又會立即開始讀《妥拉》第一部份嘅創世記第一篇章節，換言之，西姆哈斯《妥拉》節係學習《妥拉》一年終結，亦同時係學習《妥拉》一年嘅開始。

慶祝 
西姆哈斯《妥拉》節係一個喜慶節日，呢一日猶太人都會去猶太教會堂參加慶祝儀式，傳統上男女老少都會唱住歌咁去到猶太教會堂，然後好隆重咁喺約櫃拎本《妥拉》出嚟，又唱歌又跳舞，佢哋會圍繞住猶太教會會堂，又唱歌又跳舞咁行十個圈作為慶祝

喺美國，猶太人會拎住本《妥拉》係猶太教會會堂跳舞，又會派一啲印住西姆哈斯《妥拉》節嘅旗畀啲細蚊仔，等佢哋拎住支旗喺猶太教會會堂付近周街走。

而喺以色列，呢一日更加唔止喺猶太教會會堂慶祝，好多人喺城市廣場度狂歡，個個拎住本《妥拉》喺條街度跳舞，好熱鬧㗎。

猶太教節日